section_heading: Nemiri i epilog
paragraph_text: U Madd Doggovoj vili, Kendl, Cesar, Sweet, Madd Dogg, Truth, Paul, Maccer i CJ prate suđenje Tenpennyju za reketarenje, zlouporabu droga, ubojstva i druge kriminalne aktivnosti koje je činio sa sada mrtvim Hernandezom i Pulaskijem za kojeg vjeruju da je u bijegu (iako Carl zna da nije tako). Tenpenny je proglašen nevinim i pušten na slobodu; društvo je nezadovoljno nepravdom, a u Los Santosu kulminiraju nemiri (koji predstavljaju parodiju Losanđeleskih nemira 1992.). CJ i Sweet kažu ostalima da odu na sigurno. Tijekom nemira, CJ pomogne Cesaru preuzeti teritorij njegove bande od Vagosa (s trima iskusnim članovima Cesarove bande, Sunnyjem, Galom i Hazerom), i dva člana Grove Street Familiesa. Tijekom puta do mjesta sastanka, Cesar mu otkrije svoje planove da zaprosi Kendl. Osvajajući teritorij za Grove Street, CJ sa Sweetom otkrije gdje se Big Smoke nalazi i braća se odvaže poći onamo.